KIRJALLINEN KYSYMYS P-2534/01 esittäjä(t): María Sornosa Martínez (PSE) komissiolle. Poyo-, Torrente-, Chiva- ja Pozaletjokien kanavoiminen Valenciassa.



Virallinen lehti nro 081 E , 04/04/2002 s. 0188 - 0189



KIRJALLINEN KYSYMYS P-2534/01 esittäjä(t): María Sornosa Martínez (PSE) komissiolle (11. syyskuuta 2001) Aihe: Poyo-, Torrente-, Chiva- ja Pozaletjokien kanavoiminen Valenciassa Heinäkuussa 2001 Valencian viranomaiset julkaisivat kuulutuksen pakkolunastustoimia edeltävän muutoksenhakuajan umpeutumisesta hankkeessa, joka aloitettiin Poyo-, Torrent-, Chiva- ja Pozaletjoen luonnollisen uoman muutos- ja kunnostustöiden takia Valenciassa. Kyseisen hankkeen aiheuttamista ympäristölle haitallisista vaikutuksista on tiedotettu komissiolle laaja-alaisesti kysymyksessä E-1059/00(1), jonka minä olen laatinut, ja hanketta vastustavien yhdistysten ja yhteisöjen komissiolle tekemissä valituksissa 99/4430 ja 99/4494. Yhteisön toimielimelle tehtyihin valituksiin ja niiden perusteluihin ei ole vielä tähän päivään mennessä vastattu. Tiedossa on pelkästään, että komissio on kääntynyt uudestaan Espanjan viranomaisten puoleen lisätietojen saamiseksi, koska se on tyytymätön ensimmäiseen saamaansa vastaukseen. Albuferan lintujensuojelualuetta Valenciassa on tarpeen suojella pikaisesti. Alue on lisäksi Espanjan viranomaisten luokittelussa yhteisön edun mukaista aluetta. Komissio on ilmoittanut, että Espanjan kuningaskunta on rikkonut direktiivin 92/43/ETY(2) 6.2, 6.3, 6.4 artikloja, koska se ei ole tehnyt jokien kanavointihankkeelle tarvittavaa ympäristövaikutusten arviointia. Voiko komissio ilmoittaa, missä vaiheessa valitukset 99/4430 ja 99/4494 ovat? Mihin pikaisiin toimenpiteisiin komissio aikoo ryhtyä varmistaakseen, että yhteisön direktiivejä noudatetaan ja hankkeen uhkaamia lajeja suojellaan tehokkaasti? Eikö komissio katso, että sen pitäisi pyytää Espanjan viranomaisia pysäyttämään nykyinen hanke jota rahoitetaan koheesiorahastosta asiakirjan 98.11.61.012 mukaan kunnes varmistetaan, että toteutettava kanavointihanke, jos se on tarpeen, ei aiheuta minkäänlaista haittaa ympäristölle? (1) EYVL C 46 E, 13.2.2001, s. 114. (2) EYVL L 206, 22.7.1992, s. 7. Margot Wallströmin komission puolesta antama vastaus (8. lokakuuta 2001) Komissio on saanut tietää arvoisan parlamentin jäsenen mainitsemista tapahtumista kirjallisessa kysymyksessä mainittujen valitusten 99/4430 ja 99/4494 ansiosta. Tutkiessaan valituksia komissio kääntyi useaan otteeseen Espanjan viranomaisten puoleen pyytäen näiden huomautuksia valituksissa mainittuihin seikkoihin. Koska vastausta ei saatu määräajassa, komissio lähetti Espanjalle Euroopan yhteisön perustamissopimuksen 10 artiklaan (entiseen 5 artiklaan) perustuvan virallisen ilmoituksen. Tämän jälkeen Espanjan viranomaiset antoivat vastauksen, josta ilmenee, etteivät he ole ottaneet huomioon, että hanke vaikuttaa 6230 neliömetrin laajuiseen erityiseen lintujen suojelualueeseen, jota Espanjan viranomaiset ovat sitä paitsi ehdottaneet Natura 2000 -verkkoon kuuluvaksi alueeksi (pSIC ES00023, Albufera de Valencia). Espanjan viranomaiset eivät ole ottaneet vaikutusten arvioinnissaan huomioon sitä, että hanke vaikuttaa merkittävästi erityisten suojelutoimien alueeseen, vaikka tätä edellytetään luontotyyppien ja luonnonvaraisen eläimistön ja kasviston suojelusta 21. toukokuuta 1992 annetun neuvoston direktiivin 92/43/CEE(1) 6 artiklan 3 kohdassa. Kohteessa esiintyy kuusi erilaista mainitun direktiivin liitteessä I lueteltua luontotyyppiä. Hanke vaikuttaisi näihin luontotyyppeihin sekä useisiin erityisten suojelutoimien alueen eläin- ja kasvilajeihin. Esimerkiksi suuremmilta vesialueilta tulevat vesimassat tuhoaisivat nykyiset makean veden luontotyypit, ja veden virtaukset Albuferan järveen muuttuisivat kanavoinnin johdosta. Espanjan viranomaisille osoitettiin tuolloin virallinen ilmoitus, joka koski direktiivin 92/43/CEE epäasianmukaista täytäntöönpanoa. Viimeisimmässä vastauksessaan Espanjan viranomaiset ilmoittivat perustaneensa Júcarin hydrografisen liiton laatiman raportin perusteella tehdä uuden ilmoituksen hankkeen vaikutuksista muuttaakseen hanketta niin, että kielteiset vaikutukset vältetään, ja mainitsevat, että hankkeen ensimmäisen vaiheen rakentamista varten myönnetty lupa on peruutettu toistaiseksi. Espanjan viranomaisten melko teknistä vastausta sekä arvoisan parlamentin jäsenen komissiolle antamia lisätietoja tutkitaan parhaillaan, jotta voitaisiin päättää, miten asiassa pitää toimia tästä eteenpäin. Maksut koheesiorahastosta osittain rahoitetulle hankkeelle Restitución y adaptación de cauces naturales de los Barrancos Poyo, Torrente, Chiva y Pozalet, josta tehtiin 20. heinäkuuta 1999 päätös C(1999) 2161, on hiljattain keskeytetty, kunnes Euroopan yhteisön perustamissopimuksen 226 artiklan (entisen 169 artiklan) nojalla aloitettu menettely saadaan päätökseen. Jos menettelyn aikana vahvistuu, että asiassa sovellettavaa yhteisön lainsäädäntöä ei ole noudatettu, komissio peruu tuen ja perii takaisin jo maksetut rahamäärät. (1) EYVL L 206, 22.7.1992.